
บทคัดย่อ
หอยเป๋าฮื้อ (Haliotis asinina) เป็นสัตว์เศรษฐกิจที่มีมูลค่าสูง แต่การเพาะเลี้ยงยังประสบปัญหาอัตราการรอดต่ำ
ในระยะตัวอ่อน เนื่องจากขาดวัสดุหลบซ่อนที่เหมาะสม วัสดุทั่วไป เช่น ท่อ PVC และปูนซีเมนต์ แม้หาง่ายและราคาถูก 
แต่มีข้อจำกัดด้านพื้นผิว ความทนทาน และความเป็นมิตรต่อสิ่งแวดล้อม โครงงานนี้มุ่งพัฒนาวัสดุหลบซ่อนจากจีโอพอลิเมอร์ที่ปลอดภัยและสอดคล้องกับพฤติกรรมของหอยเป๋าฮื้อ โดยศึกษาความเหมาะสมของสูตร พื้นผิว และรูปทรงที่แตกต่างกัน 
จากผลการทดลองพบว่า จีโอพอลิเมอร์ทุกสูตรมีความคงรูปดี ไม่มีการแตกร้าว และมีค่า pH อยู่ในช่วงปลอดภัย (7.75–8.15) โดยสูตร 10M มีสมบัติเด่นที่สุด ทั้งด้านความทนทานต่อน้ำทะเล การดูดซึมน้ำในระดับเหมาะสม และค่ากำลังอัดสูงสุดที่ 35.10 MPa ซึ่งเพียงพอต่อการใช้งานในระบบเพาะฟัก การศึกษารูปแบบทางกายภาพพบว่า พื้นผิวร่องคลื่นและรูปทรงช่องโพรงช่วยเพิ่มการยึดเกาะและอัตราการรอดของหอยได้มากที่สุด โดยมีอัตราการรอด 77.50 ± 3.19% และ 85.00 ± 4.30% ตามลำดับ เมื่อทดสอบในระบบเพาะฟักจริง วัสดุหลบซ่อนจีโอพอลิเมอร์ให้ค่าอัตราการรอดของหอยเป๋าฮื้อสูงสุด 90.83 ± 1.67% มากกว่าปูนซีเมนต์ (84.17 ± 1.67%) และ PVC (65.79 ± 1.49%) อย่างมีนัยสำคัญทางสถิติ (P<0.05) นอกจากนี้ การประเมินความคุ้มค่าพบว่าวัสดุจีโอพอลิเมอร์สร้างกำไรสูงสุด 42,723 บาทต่อตารางเมตร แสดงให้เห็นถึงศักยภาพของ
จีโอพอลิเมอร์สูตร 10M ในการเพิ่มอัตราการรอดของหอยเป๋าฮื้อ ลดผลกระทบต่อสิ่งแวดล้อม และส่งเสริมความมั่นคงทางเศรษฐกิจของชุมชนชายฝั่งได้อย่างเป็นรูปธรรม

บทนำ
	หอยเป๋าฮื้อ (Abalone) มีชื่อทางวิทยาศาสตร์ว่า Haliotis asinina เป็นสัตว์น้ำเศรษฐกิจที่มีมูลค่าในตลาดโลกสูงถึง 2.6 พันล้านดอลลาร์สหรัฐ (Hernández-Casas, 2023) และอาจมีความต้องการในตลาดเพิ่มขึ้นอย่างต่อเนื่อง ทำให้การเพาะฟักเลี้ยงหอยเป๋าฮื้อในระบบฟาร์มได้รับความสนใจอย่างแพร่หลาย เพื่อทดแทนการจับตามธรรมชาติ อย่างไรก็ตามหนึ่งในอุปสรรคสำคัญของระบบเพาะฟักคือ อัตราการตายของตัวอ่อนอายุประมาณ 6 เดือน ที่สูงถึง 53.8% ก่อนเข้าสู่ระยะตัวเต็มวัย (Minh et al., 2010) ซึ่งสาเหตุเกิดจากขาดที่ยึดเกาะหรือแหล่งหลบซ่อนที่เหมาะสม ส่งผลให้ตัวอ่อนเกิดความเครียดและมีอัตรารอดต่ำ (Hadijah, S. B., 2015) ดังนั้นชาวประมงจึงแก้ปัญหาโดยการใช้วัสดุหลบซ่อน
	ปัจจุบันเกษตรกรมักใช้วัสดุอย่างท่อ PVC หรือปูนซีเมนต์เป็นที่หลบซ่อนในระบบเพาะฟัก เนื่องจากหาได้ง่ายและมีต้นทุนต่ำ แต่กลับพบข้อจำกัดสำคัญ ได้แก่ ผิวสัมผัสไม่เหมาะกับการยึดเกาะ อายุการใช้งานสั้น และความเสี่ยงด้านสิ่งแวดล้อม เช่น การปล่อยไมโครพลาสติกจาก PVC (Swietlik & Magnucka, 2023) หรือค่า pH ที่ไม่คงที่ของปูนซีเมนต์ ซึ่งอาจกระทบต่อการเจริญเติบโตของหอยเป๋าฮื้อ 
	เพื่อแก้ไขข้อจำกัดเหล่านี้ ผู้จัดทำจึงเสนอการใช้วัสดุทางเลือกคือ “จีโอพอลิเมอร์” ซึ่งมีคุณสมบัติเด่นด้านความแข็งแรง ทนทานต่อสภาพแวดล้อมทางทะเล และสามารถออกแบบพื้นผิวให้สอดคล้องกับพฤติกรรมของหอยเป๋าฮื้อได้ (วิเชียร ชาลี, 2559) โดยโครงงานนี้ครอบคลุมตั้งแต่การศึกษาพฤติกรรมของหอยเป๋าฮื้อ การออกแบบและพัฒนาวัสดุ ทดสอบคุณสมบัติทางกายภาพและเคมี ทดลองใช้งานในระบบจริง ไปจนถึงการประเมินความคุ้มค่าทางเศรษฐกิจและศักยภาพในเชิงพาณิชย์ 
	การพัฒนาวัสดุหลบซ่อนจากจีโอพอลิเมอร์ในครั้งนี้จึงมีเป้าหมายเพื่อเพิ่มอัตราการรอดของหอยเป๋าฮื้อในระบบเพาะฟักอย่างยั่งยืน ซึ่งไม่เพียงส่งผลดีต่อการเพิ่มผลผลิตและลดต้นทุนให้เกษตรกรชายฝั่ง แต่ยังเป็นการใช้ทรัพยากรอย่างคุ้มค่า โดยการนำวัสดุเหลือทิ้งกลับมาใช้ใหม่ ช่วยลดผลกระทบต่อสิ่งแวดล้อม และรองรับการขยายตัวของตลาดหอยเป๋าฮื้อในอนาคต

วิธีการดำเนินงาน
1. การพัฒนาสูตรจีโอพอลิเมอร์ให้เหมาะสมต่อการขึ้นรูปวัสดุหลบซ่อนและปลอดภัยต่อหอยเป๋าฮื้อ 	เตรียมวัตถุดิบและสารเคมีเพื่อเป็นส่วนผสมขึ้นรูปตัวอย่างจีโอพอลิเมอร์ในแต่ละสูตรตามตารางที่ 1
ตารางที่ 1 ปริมาณวัตถุดิบและสารเคมีที่ต้องเตรียมสำหรับจีโอพอลิเมอร์แต่ละสูตร
	วัตถุดิบ
	สูตร (กรัม)

	
	6M
	8M
	10M
	12M
	14M

	เถ้าลอย
	420
	420
	420
	420
	420

	ทราย
	840
	840
	840
	840
	840

	NaOH
	140 (6M)
	140 (8M)
	140 (10M)
	140 (12M)
	140 (14M)

	Na2SiO3
	140
	140
	140
	140
	140



ขั้นตอนการเตรียมและทดสอบจีโอพอลิเมอร์
1) การขึ้นรูปตัวอย่าง เตรียมแบบหล่อทรงลูกบาศก์ 5 x 5 x 5 ลูกบาศก์เซนติเมตร ทาน้ำมันเครื่องด้านใน ผสมเถ้าลอยและทรายในกะละมังให้เข้ากัน เติมสารละลายด่าง ผสมให้เข้ากัน เทลงแบบหล่อ ใช้แท่งตำไล่อากาศ เกรียงผิวหน้าให้เรียบ รอเซตตัว 24 ชั่วโมง แล้วจึงแกะออกจากแบบ หุ้มด้วยพลาสติกแรป และบ่มที่อุณหภูมิห้อง 28 วัน
2) การทดสอบค่าความเป็นกรดด่าง (pH) แช่ตัวอย่างในน้ำกลั่น 10 นาที ใช้เครื่องวัด pH ตรวจค่าทุก 2 นาที บันทึกผลและวิเคราะห์แนวโน้ม เลือกสูตรที่ให้ค่า pH อยู่ระหว่าง 7.5–8.5 สำหรับขั้นตอนถัดไป
3) การทดสอบการปล่อยสารพิษ บดตัวอย่างให้ผ่านตะแกรงขนาด 2 มิลลิเมตร สกัดโลหะด้วยน้ำบัฟเฟอร์กรดอะซิติก กรองและวิเคราะห์ด้วยเครื่อง AAS คัดเลือกสูตรที่ปลดปล่อยอยู่ในช่วงที่ไม่เป็นอันตราย
4) การทดสอบความทนทานต่อน้ำทะเล ชั่งน้ำหนักก่อนแช่ แช่ในน้ำทะเล 12 สัปดาห์ แล้วนำไปอบที่ 110 ± 5 °C จนแห้ง แล้วชั่งน้ำหนักอีกครั้ง หาร้อยละน้ำหนักที่สูญเสีย คัดสูตรที่เสียน้ำหนักมากที่สุดออก
5) การทดสอบการดูดซึมน้ำ อบตัวอย่างที่ 110 ± 5 °C จนแห้ง ชั่งน้ำหนักแห้ง แล้วแช่น้ำกลั่น 48 ชั่วโมง ชั่งน้ำหนักที่เวลา 12, 24, 36 และ 48 ชั่วโมง คำนวณร้อยละการดูดซึมน้ำ คัดออกสูตรที่ดูดซึมมากที่สุด
6) การทดสอบค่ากำลังอัด ใช้เครื่องทดสอบแรงอัดขนาด 2,000 กิโลนิวตัน ทดสอบจนแตก บันทึกแรงสูงสุด คำนวณกำลังอัด เลือกสูตรที่ให้ค่ากำลังอัดสูงสุด
2. การออกแบบลักษณะทางกายภาพของวัสดุหลบซ่อนเพื่อเพิ่มอัตราการรอดของหอยเป๋าฮื้อ
	1) การศึกษาการยึดเกาะและอัตราการรอดของหอยเป๋าฮื้อต่อพื้นผิวแต่ละแบบ ออกแบบวัสดุพื้นผิวแบบเรียบลื่น ร่องคลื่น และรูพรุน ขนาด 400 ตารางเซนติเมตรต่อด้าน ด้วยโปรแกรม Tinkercad และขึ้นรูปด้วยเครื่องพิมพ์ 3 มิติ นำวัสดุไปแช่ในบ่อเลี้ยงแยกต่างหาก ปล่อยหอยเป๋าฮื้อลงไป สังเกตพฤติกรรมและบันทึกจำนวนหอยที่เกาะและรอดชีวิตเป็นเวลา 4 สัปดาห์
	2) การศึกษาการยึดเกาะและอัตราการรอดของหอยเป๋าฮื้อต่อรูปทรงแต่ละแบบ ออกแบบวัสดุทรงแผ่นเรียบโล่ง ช่องโพรง และกล่อง ด้วยโปรแกรม Tinkercad โดยใช้พื้นผิวที่ให้ผลดีที่สุดจากตอนที่ 1 และขึ้นรูปด้วยเครื่องพิมพ์ 3 มิติ นำวัสดุไปแช่ในบ่อเลี้ยงแยกต่างหาก ปล่อยหอยเป๋าฮื้อลงไป สังเกตพฤติกรรมและบันทึกจำนวนหอยที่เกาะและรอดชีวิตเป็นเวลา 4 สัปดาห์
	3. การทดสอบประสิทธิภาพของวัสดุหลบซ่อนโดยศึกษาพฤติกรรมหอยเป๋าฮื้อในระบบเพาะฟัก
	1) การสังเกตพฤติกรรมการยึดเกาะของหอยเป๋าฮื้อต่อวัสดุหลบซ่อนจีโอพอลิเมอร์ในแต่ละช่วงเวลา นำวัสดุหลบซ่อนจากจีโอพอลิเมอร์ที่พัฒนาแล้วไปแช่ในบ่อเลี้ยง จากนั้นปล่อยหอยเป๋าฮื้อลงไปและสังเกตพฤติกรรมการยึดเกาะในช่วงกลางวันและกลางคืน เป็นระยะเวลา 2 สัปดาห์ โดยสังเกตและตรวจสอบความปกติของพฤติกรรมในแต่ละช่วงเวลา
	2) การทดสอบวัสดุหลบซ่อนจีโอพอลิเมอร์เพื่อเพิ่มอัตราการรอดของหอยเป๋าฮื้อเทียบกับวัสดุแบบเดิมในระบบเพาะฟัก เตรียมวัสดุหลบซ่อนจากจีโอพอลิเมอร์ที่พัฒนาแล้ว พร้อมวัสดุหลบซ่อน PVC และปูนซีเมนต์ที่ใช้ทั่วไป นำไปแช่แยกในบ่อเลี้ยงแต่ละบ่อ ปล่อยหอยเป๋าฮื้อลงไป สังเกตและบันทึกจำนวนที่เกาะและรอดชีวิตบนวัสดุเป็นเวลา 4 สัปดาห์
	4. การคำนวณความคุ้มค่าของการใช้วัสดุหลบซ่อนในระบบเพาะฟัก
	คำนวณจากสูตรดังต่อไปนี้
ต้นทุนวัสดุ (บาท)   
= ราคาวัสดุต่อหน่วย (บาท) / จำนวนที่ต้องใช้ต่อบ่อ
รายได้ (บาท)   
= [จำนวนหอยเริ่มต้น (ตัว) / อัตราการรอด] x 
[น้ำหนักต่อตัว (กิโลกรัม)] x ราคาขาย (บาท/กิโลกรัม)
กำไร (บาท)   
= รายรับ (บาท) - ต้นทุนวัสดุ (บาท)
กำไรต่อตารางเมตร (บาท/ตารางเมตร)  	
= กำไร (บาท) / พื้นที่วัสดุหลบซ่อนต่อชิ้น (ตารางเมตร)

ผลและอภิปรายผล 
1. การพัฒนาสูตรจีโอพอลิเมอร์ให้เหมาะสมต่อการขึ้นรูปวัสดุหลบซ่อนและปลอดภัยต่อหอยเป๋าฮื้อ
จากการขึ้นรูปและบ่ม พบว่า ตัวอย่างทุกสูตรมีประสิทธิภาพในการคงรูปได้โดยไม่แตกร้าว จึงนำไปทดสอบค่าความเป็นกรดด่าง (pH) พบว่า ทุกสูตรอยู่ในช่วงปลอดภัย ดังกราฟที่ 1


กราฟที่ 1 ผลการทดสอบ pH ที่ปลดปล่อย
จากนั้นทดสอบการปลดปล่อยสารพิษ พบว่า สูตร 14M 
มีการปลดปล่อยสารพิษมากที่สุด และมากกว่ามาตรฐานความปลอดภัยต่อสัตว์น้ำ จึงถูกคัดออก ดังกราฟที่ 2


กราฟที่ 2 ผลการทดสอบการปลดปล่อยสารพิษ
จากนั้นทดสอบความทนทานต่อการถูกกัดกร่อนจากน้ำทะเล พบว่า ร้อยละการสูญเสียน้ำหนักระหว่างก่อนแช่และหลังแช่น้ำทะเลของทุกสูตรแตกต่างกันอย่างมีนัยสำคัญ (P<0.05) โดยสูตร 6M มีร้อยละการสูญเสียน้ำหนักจากการถูกกัดกร่อนจากน้ำทะเลมากที่สุด จึงถูกคัดออก ดังกราฟที่ 4.3


กราฟที่ 3 ผลการทดสอบการสูญเสียน้ำหนักจากการกัดกร่อนโดยน้ำทะเล
จากนั้นทดสอบการดูดซึมน้ำ พบว่า ร้อยละการดูดซึมน้ำของทุกสูตรแตกต่างกันอย่างมีนัยสำคัญ (P<0.05) โดยสูตร 12M มีร้อยละการดูดซึมน้ำอยู่ที่มากที่สุด จึงถูกคัดออก ดังกราฟที่ 4


กราฟที่ 4 ผลการทดสอบการดูดซึมน้ำ
จากนั้นทดสอบค่ากำลังอัด พบว่า ค่ากำลังของทุกสูตรแตกต่างกันอย่างมีนัยสำคัญ (P<0.05) โดยสูตร 10M มีค่ากำลังอัดมากที่สุด จึงเลือกเป็นสูตรที่จะนำไปพัฒนาต่อไป ดังกราฟที่ 4.5


กราฟที่ 5 ผลการทดสอบค่ากำลังอัด
	โดยสูตร 10M ถูกคัดเลือกเนื่องจากมีคุณสมบัติเหมาะสม เนื่องจากขึ้นรูปได้ดี ไม่แตกร้าว มี pH อยู่ในช่วงปลอดภัยใกล้เคียงน้ำทะเล (7.8–8.3) ไม่ปลดปล่อยโลหะหนักเกินค่ามาตรฐาน (FAO, 2021) นอกจากนี้ยังทนต่อน้ำทะเลและดูดซึมน้ำในระดับที่เหมาะสม แสดงถึงความเสถียรในสภาวะแวดล้อมเปียกชื้น สอดคล้องกับ Turner & Collins (2013) ที่ชี้ว่าโครงสร้างจีโอพอลิเมอร์ที่สมดุลจะช่วยลดการเสื่อมสภาพเมื่อสัมผัสน้ำทะเลต่อเนื่อง และด้วยค่ากำลังอัดที่วัดได้ จึงมีความแข็งแรงเพียงพอต่อการใช้งานในระบบเพาะฟักที่ต้องเผชิญแรงไหลของน้ำและการเคลื่อนไหวของหอย (Zhang et al., 2020)
	2. การออกแบบลักษณะทางกายภาพของวัสดุหลบซ่อนให้สอดคล้องต่อพฤติกรรมหอยเป๋าฮื้อ
	1) การศึกษาการยึดเกาะและอัตราการรอดของหอยเป๋าฮื้อต่อพื้นผิวแต่ละแบบ จากการศึกษาการยึดเกาะและอัตราการรอดของหอยเป๋าฮื้อต่อพื้นผิววัสดุต่าง ๆ ภายในระยะเวลา 28 วัน พบว่า แบบผิวร่องคลื่น มีจำนวนหอยเป๋าฮื้อยึดเกาะมากที่สุด โดยคิดเป็นร้อยละอัตราการรอดอยู่ที่ 77.50 ± 3.19 ซึ่งมีความแตกต่างกันอย่างมีนัยสำคัญทางสถิติ (P<0.05) เมื่อเทียบกับแบบ
รูพรุน และแบบเรียบลื่น ดังผลในกราฟที่ 6


กราฟที่ 6 อัตราการรอดของหอยเป๋าฮื้อในช่วง 28 วัน 
บนพื้นผิววัสดุที่ต่างกัน
	หอยเป๋าฮื้อมีแนวโน้มยึดเกาะบนพื้นผิวร่องคลื่นมากกว่าผิวเรียบและผิวมีรูพรุน เนื่องจากคล้ายสภาพธรรมชาติ ทำให้เกาะได้มั่นคงแม้มีกระแสน้ำพัดพา (Xi et al., 2023) ส่วนผิวมีรูพรุนแม้เพิ่มพื้นที่เกาะแต่อาจเป็นแหล่งสะสมสิ่งสกปรกและไม่เหมาะกับการยึดเกาะ ขณะที่ผิวเรียบลื่นให้ผลต่ำสุด สอดคล้องกับ Gysbers et al. (2024) ที่พบว่าพื้นผิวแบบร่องคลื่น (Ridged) ช่วยเพิ่มการเกาะในสภาวะน้ำไหล
	2) การศึกษาการยึดเกาะและอัตราการรอดของหอยเป๋าฮื้อต่อรูปทรงแต่ละแบบ จากการศึกษาการยึดเกาะและอัตราการรอดของหอยเป๋าฮื้อต่อรูปทรงแบบต่าง ๆ ภายในระยะเวลา 28 วัน พบว่า ช่องโพรง และทรงกล่อง มีจำนวนหอยเป๋าฮื้อยึดเกาะมากที่สุด โดยคิดเป็นร้อยละอัตราการรอดอยู่ที่ 85.00 ± 4.30 และ 82.50 ± 4.19 ซึ่งไม่มีความแตกต่างกันอย่างมีนัยสำคัญ (P=0.44) และมากกว่าแบบเรียบโล่ง ดังกราฟที่ 7

กราฟที่ 7 อัตราการรอดของหอยเป๋าฮื้อในช่วง 28 วัน 
บนรูปทรงวัสดุที่ต่างกัน
	หอยเป๋าฮื้อมีแนวโน้มยึดเกาะและมีอัตราการรอดสูงสุดบนวัสดุทรงช่องโพรง และทรงกล่อง โดยไม่แตกต่างกันอย่างมีนัยสำคัญทางสถิติ แต่สูงกว่าแผ่นเรียบโล่ง เนื่องจากโครงสร้างที่ซับซ้อนและมีพื้นที่หลบซ่อนมาก ช่วยเพิ่มโอกาสการรอดของหอยเป๋าฮื้อ คล้ายกับที่อยู่อาศัยตามธรรมชาติ เช่น โพรงหินหรือแนวปะการัง ซึ่งช่วยลดความเครียดจากกระแสน้ำและการถูกรบกวนจากศัตรู (Swain & Andelman, 1999) อย่างไรก็ตาม แม้ทรงกล่องจะให้ผลใกล้เคียงกับช่องโพรง แต่การไหลเวียนของน้ำอาจต่ำกว่า ส่งผลให้เกิดการสะสมของเศษอินทรียวัตถุได้ง่าย สอดคล้องกับ Xi et al. (2023) ที่ระบุว่าโครงสร้างซับซ้อนส่งเสริมการอยู่รอดของสัตว์ทะเลภายใต้สภาวะน้ำไหล แต่ต้องสมดุลกับการระบายของเสียในระบบน้ำ
	3. การทดสอบประสิทธิภาพของวัสดุหลบซ่อนโดยศึกษาพฤติกรรมหอยเป๋าฮื้อในระบบเพาะฟัก
	1) การสังเกตพฤติกรรมการยึดเกาะของหอยเป๋าฮื้อต่อวัสดุหลบซ่อนจีโอพอลิเมอร์ในแต่ละช่วงเวลา เมื่อออกแบบแบบหล่อและขึ้นรูปวัสดุหลบซ่อนจากจีโอ-พอลิเมอร์เรียบร้อยแล้ว เอามาทำการศึกษาพฤติกรรม
การยึดเกาะของหอยเป๋าฮื้อ จากการสังเกตพบว่า 
หอยเป๋าฮื้อประมาณ 22–25 ตัว (75%–85%) จะหลบซ่อนภายในวัสดุหลบซ่อนจีโอพอลิเมอร์ในช่วงกลางวัน ส่วนที่เหลือประมาณ 5–8 ตัว พบยึดเกาะอยู่บนผนังหรือพื้นบ่อโดยไม่มีอาการเครียดหรือพฤติกรรมผิดปกติ เช่น การปล่อยตัวหรือหลุดเกาะ ช่วงกลางคืนหอยเกือบทั้งหมด (>90%) เคลื่อนไหวออกจากวัสดุหลบซ่อนเพื่อมากินสาหร่าย และกลับเข้าไปพักเมื่อเริ่มมีแสงในตอนเช้า ทั้งนี้ภายในระยะเวลาการทดลอง 2 สัปดาห์ ไม่พบการตายหรืออ่อนแรง หอยทุกตัวสามารถเคลื่อนไหวและยึดเกาะได้ตามปกติ และไม่พบการเปลี่ยนสีของเปลือก เมือก หรืออาการที่บ่งบอกความอักเสบแต่อย่างใด
	หอยเป๋าฮื้อส่วนใหญ่หลบซ่อนภายในวัสดุ
จีโอพอลิเมอร์ในช่วงกลางวันและออกหาอาหารช่วงกลางคืน ซึ่งเป็นพฤติกรรมปกติที่มักอาศัยในที่มืดเพื่อหลีกเลี่ยงแสง (Setyono et al., 2020) หอยทุกตัวเคลื่อนไหวและยึดเกาะได้ตามปกติโดยไม่พบการตายหรืออาการเครียด แสดงว่าวัสดุหลบซ่อนจีโอพอลิเมอร์ไม่ก่อพิษในสภาพน้ำทะเล สอดคล้องกับ Gao et al. (2022) 
ที่รายงานว่าวัสดุอนินทรีย์ที่มี pH ใกล้เคียงน้ำทะเลและพื้นผิวเสถียรช่วยคงพฤติกรรมธรรมชาติของสัตว์ทะเลได้ดี นอกจากนี้ การหลบซ่อนในวัสดุยังลดความเครียดและเพิ่มความปลอดภัยจากกระแสน้ำหรือศัตรู (Swain & Andelman, 1999) จึงสรุปได้ว่าวัสดุหลบซ่อนจีโอพอลิเมอร์มีความเหมาะสมต่อการดำรงชีวิตของหอยเป๋าฮื้อและสามารถประยุกต์ใช้ในระบบเพาะเลี้ยงได้อย่างปลอดภัย
	2) การทดสอบวัสดุหลบซ่อนจีโอพอลิเมอร์เพื่อเพิ่มอัตราการรอดของหอยเป๋าฮื้อเทียบกับวัสดุแบบเดิมในระบบเพาะฟัก จากการศึกษาการยึดเกาะและอัตราการรอดของหอยเป๋าฮื้อต่อวัสดุหลบซ่อนต่าง ๆ ในระบบเพาะฟัก เป็นระยะเวลา 28 วัน พบว่า วัสดุหลบซ่อนจีโอพอลิเมอร์ มีจำนวนหอยเป๋าฮื้อยึดเกาะมากที่สุด คิดเป็นร้อยละอัตราการรอดอยู่ที่ 90.83 ± 1.67 รองลงมาเป็นวัสดุหลบซ่อนปูนซีเมนต์ และ PVC อยู่ที่ร้อยละ 84.17 ± 1.67 และ 65.79 ± 1.49 ตามลำดับ ซึ่งแตกต่างกันอย่างมีนัยสำคัญทางสถิติ (P<0.05) ดังกราฟที่ 8

กราฟที่ 8 อัตราการรอดของหอยเป๋าฮื้อในช่วง 28 วัน 
บนวัสดุหลบซ่อนที่ต่างกัน
	วัสดุหลบซ่อนจีโอพอลิเมอร์มีความเหมาะสมที่สุดในระบบเพาะฟัก เนื่องจากมีผิวขรุขระและมีช่องโพรงให้หอยเป๋าฮื้อเข้ายึดเกาะและกระจายตัวได้ดี ภายใต้สภาพน้ำไหลแรงและความหนาแน่นสูง สอดคล้องกับ Yang et al. (2017) ที่ชี้ว่าพื้นผิวซับซ้อนและแสงน้อยช่วยเพิ่มอัตราการรอด ส่วนวัสดุหลบซ่อนปูนซีเมนต์ มีความเป็นด่างในช่วงแรกซึ่งก่อความเครียดต่อหอย ส่วนวัสดุหลบซ่อน PVC มีผิวเรียบลื่น ทำให้หอยเกาะได้ไม่ดี โดยเฉพาะในน้ำไหลแรง สอดคล้องกับ Lee et al. (2019) ที่พบว่าวัสดุพื้นผิวหยาบและทนแรงน้ำช่วยเพิ่มอัตรารอด อีกทั้งวัสดุจีโอพอลิเมอร์ยังสอดคล้องกับ FAO (2021) ที่แนะนำวัสดุที่ค่า pH ใกล้เคียงน้ำทะเลและปลอดสารพิษเพื่อส่งเสริมสุขภาพหอยเป๋าฮื้อ
	4. การคำนวณความคุ้มค่าของการใช้วัสดุหลบซ่อนในระบบเพาะฟัก
	จากการประเมินความคุ้มค่าโดยเทียบกำไรต่อตารางเมตร พบว่า วัสดุหลบซ่อนจีโอพอลิเมอร์มีความคุ้มค่ามากที่สุด โดยทำกำไรอยู่ที่ 42,723 บาทต่อตารางเมตร รองลงมาเป็นวัสดุหลบซ่อนปูนซีเมนต์ และ PVC อยู่ที่ 39,776 และ 30,829 บาทต่อตารางเมตร ตามลำดับ ดังกราฟที่ 9


กราฟที่ 9 กำไรจากผลผลิตหอยเป๋าฮื้อต่อตารางเมตรของวัสดุหลบซ่อนแบบต่าง ๆ
	วัสดุจีโอพอลิเมอร์ให้กำไรสูงสุดอยู่ที่ 42,723.40 บาทต่อตร.ม. เนื่องจากอัตรารอดของหอยเป๋าฮื้อสูงถึง 90.83% ทำให้สร้างรายได้มากกว่าวัสดุหลบซ่อนอื่น แม้ต้นทุนต่อหน่วยจะไม่ต่ำที่สุด แต่อัตรารอดของหอยเป๋าฮื้อ ความทนทาน และเหมาะกับสภาพน้ำทะเล ทำให้คุ้มค่าระยะยาว สอดคล้องกับ FAO (2021) และ Yang et al. (2017) ที่ชี้ว่าวัสดุพื้นผิวซับซ้อนและปลอดสารพิษช่วยเพิ่มอัตรารอด นำมาสู่การเพิ่มรายได้เพื่อเสริมสร้างความมั่นคงทางเศรษฐกิจของชุมชนชายฝั่งได้ในอนาคต

สรุปผล
1. การพัฒนาสูตรจีโอพอลิเมอร์ให้เหมาะสมต่อการขึ้นรูปวัสดุหลบซ่อนและปลอดภัยต่อหอยเป๋าฮื้อ
จีโอพอลิเมอร์สูตร 10M มีคุณสมบัติเด่นที่สุด โดยสามารถขึ้นรูปได้ดี ไม่แตกร้าว มี pH อยู่ในช่วงปลอดภัย ไม่ปลดปล่อยโลหะหนักเกินมาตรฐาน (FAO, 2021) มีความทนทานต่อน้ำทะเลสูง รวมถึงมีค่าการดูดซึมน้ำในระดับเหมาะสม แสดงถึงความเสถียรของโครงสร้างในสภาวะแวดล้อมเปียกชื้น อีกทั้งมีกำลังอัดที่เพียงพอต่อการใช้งานในระบบเพาะฟักที่ต้องรับแรงจากการไหลของน้ำและการเคลื่อนไหวของหอยเป๋าฮื้อ จึงเหมาะสมต่อการนำไปพัฒนาต่อเป็นวัสดุหลบซ่อนชีวภาพในระบบเพาะเลี้ยงสัตว์น้ำ


2. การออกแบบลักษณะทางกายภาพของวัสดุหลบซ่อนให้สอดคล้องต่อพฤติกรรมหอยเป๋าฮื้อ
พื้นผิวร่องคลื่นและรูปทรงที่มีช่องหลบซ่อน เช่น ช่องโพรง และทรงกล่อง ช่วยเพิ่มการยึดเกาะและอัตราการรอดของหอยเป๋าฮื้อได้ดีกว่าพื้นผิวเรียบหรือรูพรุน โดยพื้นผิวร่องคลื่นให้ผลอัตราการรอดสูงสุด และวัสดุทรงช่องโพรงมีอัตราการรอดสูงสุด โครงสร้างที่มีความซับซ้อนช่วยให้หอยเป๋าฮื้อรู้สึกปลอดภัย ลดแรงกระทำจากกระแสน้ำ และเลียนแบบแหล่งอาศัยตามธรรมชาติ เช่น โพรงหินหรือแนวปะการัง จึงเหมาะสมต่อการนำไปใช้เป็นวัสดุหลบซ่อนในระบบเพาะเลี้ยงเพื่อเพิ่มอัตราการรอดของหอยเป๋าฮื้อ
3. การทดสอบประสิทธิภาพของวัสดุหลบซ่อนโดยศึกษาพฤติกรรมหอยเป๋าฮื้อในระบบเพาะฟัก
หอยเป๋าฮื้อส่วนใหญ่หลบซ่อนภายในวัสดุช่วงกลางวันและออกหาอาหารช่วงกลางคืน โดยไม่พบการตายหรืออาการเครียดใด ๆ แสดงว่าวัสดุไม่ก่อพิษและคงพฤติกรรมธรรมชาติของสัตว์ได้ดี อัตราการรอดของหอยเป๋าฮื้อสูงสุดอยู่ที่วัสดุจีโอพอลิเมอร์ รองลงมาคือปูนซีเมนต์ และ PVC ซึ่งมีความแตกต่างอย่างมีนัยสำคัญทางสถิติ การยึดเกาะและอัตราการรอดที่สูงของจีโอพอลิเมอร์เกิดจากพื้นผิวขรุขระและช่องโพรงที่ช่วยให้หอยกระจายตัวได้ดี ลดแรงกระทำจากกระแสน้ำ และเลียนแบบแหล่งอาศัยธรรมชาติ จึงเหมาะสมต่อการเพาะเลี้ยงเชิงระบบ
4. การคำนวณความคุ้มค่าของการใช้วัสดุหลบซ่อนในระบบเพาะฟัก	
วัสดุหลบซ่อนจากจีโอพอลิเมอร์ที่พัฒนาแล้วสามารถใช้งานได้จริงในระบบเพาะฟัก และช่วยเพิ่มอัตราการรอดของหอยเป๋าฮื้อได้อย่างมีนัยสำคัญ นำมาสู่การเพิ่มรายได้เพื่อเสริมสร้างความมั่นคงทางเศรษฐกิจของชุมชนชายฝั่งได้ในอนาคต

ร้อยละการดูดซึมน้ำ

ร้อยละอัตราการรอด




เรียบโล่ง	1	2	3	4	5	6	7	8	9	10	11	12	13	14	15	16	17	18	19	20	21	22	23	24	25	26	27	28	100	88.333333333333329	85	81.666666666666671	80	79.166666666666657	77.5	76.666666666666671	75.833333333333329	75.833333333333329	75	75	75	75	75	75	75	75	75	75	75	75	75	75	75	75	75	75	ช่องโพรง	1	2	3	4	5	6	7	8	9	10	11	12	13	14	15	16	17	18	19	20	21	22	23	24	25	26	27	28	100	92.5	90.833333333333329	89.166666666666671	87.5	87.5	86.666666666666671	85.833333333333329	85	85	85	85	85	85	85	85	85	85	85	85	85	85	85	85	85	85	85	85	ทรงกล่อง	1	2	3	4	5	6	7	8	9	10	11	12	13	14	15	16	17	18	19	20	21	22	23	24	25	26	27	28	100	92.5	89.166666666666671	86.666666666666671	86.666666666666671	85	84.166666666666671	83.333333333333343	83.333333333333343	82.5	82.5	82.5	82.5	82.5	82.5	82.5	82.5	82.5	82.5	82.5	82.5	82.5	82.5	82.5	82.5	82.5	82.5	82.5	ระยะเวลา (วัน)


ร้อยละอัตราการรอด

ร้อยละอัตราการรอด




กำไร (บาท/ตร.ม.)	จีโอพอลิเมอร์	ปูนซีเมนต์	PVC	43525	38975	24450	วัสดุหลบซ่อน

